Operasi Bagration

Operasi Bagration (;  , Operatsiya Bagration) adalah nama kod bagi Operasi Penyerangan Strategik Belorussia Soviet 1944  (, Belorusskaya nastupatelnaya Operatsiya Bagration) semasa Perang Dunia II, yang menghalau tentera Jerman dari RSS Belarusia dan timur Poland antara 22 Jun dan 19 Ogos 1944.
Operasi tersebut telah dinamakan sempena Putera Pyotr Bagration yang berketurunan Georgia dari abad ke-18 dan ke-19, merupakan jeneral Tentera Darat Imperial Rusia yang mendapat kecederaan maut dalam Pertempuran  Borodino.

Operasi itu menghasilkan kemusnahan lengkap seluruh kumpulan tentera darat Jerman, seperti  Tentera Darat Ke-4, Tentera Darat Ke-3 Panzer dan Tentera Darat Ke-9 Kumpulan Tentera Darat Tengah. Ia dianggap kekalahan yang paling membawa bencana kepada angkatan tentera Jerman semasa Perang Dunia Kedua. Pada penghujung operasi sebahagian besar barat Kesatuan Soviet telahpun dibebaskan dan Tentera Merah telah bertapak di Romania dan Poland. Pihak Jerman kehilangan lebih setengah juta askar yang terbunuh atau cedera, lebih tinggi daripada jumlah di Verdun pada tahun 1916.

Ketumbukan darat Soviet  yang terlibat langsung dalam Operasi Bagration ialah Barisan Pertama Baltik dibawah Jeneral Ketumbukan Ivan Bagramyan, Barisan Pertama Belorussia diperintah oleh Jeneral Ketumbukan Konstantin Rokossovsky,  Barisan Ke-2 Belorussia diperintah oleh Kolonel Jeneral G. F. Zakharov, dan Barisan Ke-3 Belorussia diperintah oleh Kolonel Jeneral Ivan Chernyakhovsky.

Tentera Merah mengamalkan konsep  operasi jauh mendalam dan maskirovka Soviet. Operasi Bagration mengalihkan pasukan simpanan mudah gerak Jerman ke  sektor tengah, mengeluarkan mereka daripada kawasan Lublin-Brest, Lvov–Sandomierz, mengizinkan pihak Soviet melaksanakan Penyerangan Lvov–Sandomierz dan Penyerangan Lublin–Brest. Ini membolehkan Tentera Merah menghampiri Sungai Vistula dan Warsaw, seterusnya meletakkan tentera Soviet dalam jarak berdekatan Berlin, menepati konsep operasi jauh mendalam Soviet — jauh kedalam  pendalaman strategik musuh.

Akibat

Berbanding dengan pertempuran lain, ini adalah kemenangan terbesar Soviet dari segi bilangan. Tentera Merah membebaskan sejumlah besar wilayah  Soviet yang penduduknya telah menderita dengan teruk dibawah penjajahan Jerman. Tentera hadapan Soviet mendapati bandar-bandar musnah, perkampungan susut, dan banyak penduduk dibunuh, atau diusir oleh penjajah. Bagi menunjukkan betapa besarnya kemenangan pada dunia luar, kira-kira 50,000 orang tahanan Jerman, ditangkap dari pengepungan timur  Minsk, telah di arak sepanjang Moscow: bahkan berarak dengan cepat dan 20 orang seiring, mereka mengambil masa 90 minit untuk lalu.

Tentera darat Jerman tidak pernah pulih dari kerugian material dan tenaga manusia yang dialami pada waktu ini, telah kehilangan kira-kira satu perempat daripada tenaga manusia Barisan Timurnya, serupa dengan jumlah kehilangan di Stalingrad (kira-kira 17 divisyen penuh). Kehilangan ini termasuklah ramai askar-askar berpengalaman, PTT dan pegawai bertauliah, yang mana tidak dapat digantikan oleh Wehrmacht. Petunjuk kesempurnaan kemenangan Soviet ialah 31 orang daripada 47 panglima divisyen atau kor Jerman yang terlibat telah terbunuh atau ditangkap. Dari jumlah kehilangan para jeneral Jerman, 9 telah terbunuh, termasuk 2 panglima kor; 22 ditangkap, termasuk 4 panglima kor; Mejar Jeneral Hahne, Panglima Divisyen Ke-197 Infantri hilang pada 24 Jun, manakala Leftenan Jeneral Zutavern dan Philipp dari Divisyen Ke-18 Panzergrenadier dan Divisyen 134 Infantri membunuh diri.

Keseluruhannya, kemusnahan hampir seluruh Kumpulan Tentera Darat Tengah adalah sangat merugikan pihak Jerman. Angka kehilangan tepat Jerman tidak diketahui, tetapi penyelidikan baru menunjukkan kira-kira 400,000 mangsa korban keseluruhannya. Kerugian Soviet juga besar, dengan 180,040 terbunuh dan hilang, 590,848 cedera dan sakit, berserta dengan 2,957 kereta kebal, 2,447 pucuk meriam, dan 822 kapal terbang.

Penyerangan itu memutuskan Kumpulan Tentera Darat Utara dan Kumpulan Tentera Darat Ukraine Utara daripada satu sama lain, dan melemahkan mereka apabila sumber-sumber telah dialihkan ke sektor tengah. Ini memaksa kedua-dua Kumpulan Tentera Darat berundur dari wilayah Soviet dengan lebih cepat setelah berdepan dengan penyerangan susulan Soviet di sektor mereka.

Berakhirnya Operasi Bagration bertepatan dengan kemusnahan banyak unit-unit terkuat Tentera Darat Jerman di Barisan Barat dalam Kelompok Falaise di Normandy, semasa Operasi Overlord. Sesetengah cendiakawan berpendapat bahawa jumlah askar yang terlibat dan terutamanya kehilangan anggota dan material yang mengenai Wehrmacht adalah lebih besar di Overlord daripada di Bagration, walaupun ada yang berkata  sebaliknya. Selepas kemenangan yang menakjubkan ini, di kedua-dua barisan timur dan barat, masalah bekalan bukannya tentangan Jerman melambatkan kemaraan pantas Bersekutu yang berikutnya, dan ia akhirnya terhenti buat sementara.  Walau bagaimanapun, pihak Jerman dapat memindahkan unit-unit armor daripada barisan Itali, dimana mereka mampu bertahan, untuk menentang kemaraan Soviet di Warsaw.

Rujukan

Nota

The exact casualties of the German forces during Operation Bagration will never be known, as not much research has been done on this subject. Wartime Soviet estimates claim 539,480 German overall casualties (including 158,480 captured). Western estimates put German casualties lower at about 300,000 – 350,000 men. Newer research done by the MGFA and led by historian Karl Heinz Frieser put German casualties at 399,102 soldiers, which therefore still remain heavy.
Bergstrom lists the following losses:Second Army: 7,080 killed, 32,833 wounded, 12,976 missingNinth Army: 2,955 killed, 13,957 wounded, 64,762 missingFourth Army: 8,015 killed, 29,383 wounded, 113,155 missingThird Panzer Army: 8,311 killed, 33,508 wounded, 72,066 missing
Soviet dead break down into the following figures:First Baltic Front: 41,248Third Belorussian Front: 45,117Second Belorussian Front: 26,315First Belorussian Front: 65,779Dnyepr Flotilla: 48First Polish Army: 1,533 killed and missing
 Figures for total German losses along the Eastern Front from 1 June–29 August 1944 were 71,685 killed, 503,564 wounded and 325,381 missing, for a total of 900,630.
 The German Order of Battle for Army Group Centre in mid-July shows the remnants of Ninth Army incorporated in Second Army; Third Panzer Army reduced to Korps-Abteilung G and fragments of IX and XXVI Corps; and Fourth Army consisting of the battered 5th Panzer and 50th Infantry Divisions along with Kampfgruppe Flörke, some remnants of security divisions and part of the Totenkopf (all under the command of Helmuth Weidling, who had previously been commanding a corps of Ninth Army at Bobruisk) plus 7th Panzer (see Hinze, Ostfrontdrama 1944). Though Soviet forces were exhausted and their supply lines dangerously extended, the extremely weak forces arrayed against them encouraged commanders to push on as far as possible.

Petikan

Bibliografi

Pautan luar

Operation Bagration: Soviet Offensive of 1944 

Perang Dunia Kedua
Peperangan
Sejarah Jerman
Sejarah Rusia
Jerman